title: 2013/584/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskej agentúry pre lieky za rozpočtový rok 2011

text:
               16.11.2013

               SK

               Úradný vestník Európskej únie

               L 308/254

      ROZHODNUTIE EURÓPSKEHO PARLAMENTU

   zo 17. apríla 2013
   o absolutóriu za plnenie rozpočtu Európskej agentúry pre lieky za rozpočtový rok 2011
   (2013/584/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre lieky za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskej agentúry pre lieky za rozpočtový rok 2011 spolu s odpoveďami agentúry (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 726/2004 (4), ktorým sa zriaďuje Európska agentúra pre lieky, a najmä na jeho článok 68,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0098/2013),

               1.

               udeľuje výkonnému riaditeľovi Európskej agentúry pre lieky absolutórium za plnenie rozpočtu agentúry za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry pre lieky, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 116.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 136, 30.4.2004, s. 1.

      (5)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre lieky za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej agentúry pre lieky za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskej agentúry pre lieky za rozpočtový rok 2011 spolu s odpoveďami agentúry (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 726/2004 (4), ktorým sa zriaďuje Európska agentúra pre lieky, a najmä na jeho článok 68,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0098/2013),

                  A.

                  keďže Dvor audítorov vyhlásil, že získal primeranú istotu o tom, že účtovná závierka Európskej agentúry pre lieky (ďalej len „agentúra“) za rozpočtový rok 2011 je spoľahlivá a že príslušné operácie sú zákonné a správne;

                  B.

                  keďže 23. októbra 2012 Európsky parlament udelil výkonnému riaditeľovi agentúry absolutórium za plnenie jej rozpočtu za rozpočtový rok 2010 (6) a vo svojom uznesení, ktoré bolo prílohou k absolutóriu, okrem iného:

                              —

                              vyzval agentúru, aby do začiatku budúceho postupu udelenia absolutória informovala orgán udeľujúci absolutórium o časovom rámci a výsledkoch zostávajúcich 46 % z procesu preverovania, ktorý spočíva v tom, že porovnáva vyhlásenia o záujmoch jej odborníkov a členov výboru, ktorí sa aktívne podieľali na činnostiach agentúry od 1. januára do 31. mája 2012, s ich životopisom,

                              —

                              požiadal agentúru, aby orgánu udeľujúcemu absolutórium poskytla presný časový harmonogram na vykonanie nového systému ex ante a ex post pre vyhlásenia o záujme, najmä prostredníctvom náhodného porovnania so životopismi a informáciami poskytnutými odborníkmi na vnútroštátnej úrovni,

                              —

                              vyzval agentúru, aby do každej zo svojich budúcich výročných správ o činnosti zaradila osobitný oddiel s popisom opatrení prijatých na prevenciu a zvládnutie konfliktov záujmov, ktorý by mala zahŕňať okrem iného:

                                          —

                                          počet údajných prípadov konfliktu záujmov, ktoré boli preverené,

                                          —

                                          počet prípadov tzv. otáčavých dverí,

                                          —

                                          opatrenia prijaté v jednotlivých kategóriách prípadov,

                                          —

                                          počet začatých postupov v prípade straty dôvery a ich výsledky,

                                          —

                                          uplatnené sankcie,

                              —

                              vyzval agentúru, aby informovala orgán udeľujúci absolutórium o prijatých podrobných opatreniach;

                  C.

                  keďže rozpočet agentúry na rok 2011 bol 208 863 000 EUR, čo je v porovnaní s rozpočtovým rokom 2010 zvýšenie o 0,22 %;

                  D.

                  keďže celkový príspevok Únie do rozpočtu agentúry na rok 2011 predstavoval 39 765 191,39 EUR v porovnaní s 36 755 652,07 EUR v roku 2010,

         Následné kroky v súvislosti s absolutóriom za rok 2010

                  1.

                  berie na vedomie informáciu agentúry, že pokiaľ ide o kontrolu ex post vyhlásení o záujmoch jej odborníkov a členov výboru, bude reprezentatívna vzorka zostávajúcich 46 % odborníkov zahrnutá do kontroly ex post, ktorá prebieha v súčasnosti; konštatuje, že v dôsledku ponaučenia z kontroly ex post vykonanej v súvislosti s absolutóriom za rok 2010 sa vypracúva nová, dôkladnejšia kontrola; berie na vedomie harmonogram oznámený agentúrou a očakáva, že ho agentúra bude riadne informovať o výsledkoch kontroly;

                  2.

                  s uspokojením konštatuje, že osobitný oddiel popisujúci opatrenia prijaté na prevenciu a riešenie konfliktov záujmov sa zavádza do každej výročnej správy o činnosti agentúry, a to od roku 2012;

         Rozpočtové a finančné hospodárenie

                  3.

                  pripomína, že celkový príspevok Únie za rok 2011 dosiahol sumu 39 765 191,39 EUR, čo predstavuje zvýšenie o 8,65 % v porovnaní s predchádzajúcim rokom;

                  4.

                  berie na vedomie, že rozpočet agentúry je financovaný z rozpočtu Únie, ako aj z poplatkov uhrádzaných farmaceutickými podnikmi, ktoré žiadajú o povolenie na uvedenie na trh Únie alebo o jeho predĺženie; na základe ročnej účtovnej závierky konštatuje, že podľa odhadov v roku 2011 pochádzalo 77,7 % príjmov agentúry z príjmov vo forme poplatkov, ktoré z roka na rok rastú a relatívny podiel príjmov z príspevku Únie predstavoval v roku 2011 18,3 % (v roku 2010 predstavoval 18,8 %, resp. 14 %, ak sa z celkového príspevku Únie odpočíta vrátený prebytok);

                  5.

                  konštatuje, že pokiaľ ide o viazané a vyplatené rozpočtové prostriedky, agentúra dosiahla mieru plnenia 95,21 %, resp. 81,97 % v porovnaní s 95,65 %, resp. 79,10 % v roku 2010; vyzýva agentúru, aby pokračovala vo svojom úsilí o zvýšenie miery plnenia platieb;

                  6.

                  so znepokojením konštatuje, že tak ako v predchádzajúcich správach Dvor audítorov upozornil na potrebu zaviesť systém odmien na základe skutočných nákladov za služby poskytované orgánmi členských štátov; vyjadruje poľutovanie nad tým, že sa v tejto otázke nedosiahol žiadny pokrok od roku 2009, keď bol správnej rade predložený návrh nového platobného systému, ale nedošlo k žiadnej dohode; poznamenáva, že agentúra predloží správnej rade ďalší návrh nového platobného systému v marci 2013; uznáva úsilie výkonných pracovníkov agentúry o podporu rozhodnutia správnej rady zrevidovať systém platieb za služby v členských štátoch na základe skutočných nákladov; plne si uvedomuje skutočnosť, že nízka miera dosiahnutého pokroku je spôsobená absenciou akéhokoľvek rozhodnutia, ktoré by správna rada prijala; preto víta prístup administratívy agentúry požiadať o ďalšiu pomoc v tejto veci Komisiu; nalieha na agentúru, aby informovala orgán udeľujúci absolutórium o vývoji tejto problematiky, okrem iného o súčasnom stave, pokiaľ ide o nový akčný plán a stanovisko správnej rady k nemu;

         Prenesené rozpočtové prostriedky

                  7.

                  vyjadruje znepokojenie nad skutočnosťou, že Dvor audítorov opäť uviedol, že do roku 2012 boli prenesené platobné rozpočtové prostriedky v rámci hlavy II (administratívne výdavky) vo výške 9 600 000 EUR, čo predstavuje 29 % z rozpočtu pre hlavu II, ako aj platobné rozpočtové prostriedky vo výške 10 300 000 EUR v rámci hlavy III (prevádzkové výdavky), čo predstavuje 34 % rozpočtu pre hlavu III; je presvedčený, že výška prenosov je nadmerne vysoká a je v rozpore so zásadou ročnej platnosti rozpočtu;

                  8.

                  so znepokojením konštatuje rozdiely medzi závermi Dvora audítorov a odpoveďou agentúry, pokiaľ ide o rámcovú zmluvu na služby informačných technológií (IT) uzatvorenú v roku 2009, voči ktorej mal Dvor audítorov vo svojom stanovisku výhrady k zákonnosti a správnosti príslušných operácií, na ktorých sa zakladá účtovná závierka agentúry za rok 2009; berie na vedomie, že Dvor audítorov sa domnieva, že zvýšenie stropu pôvodnej zmluvy nie je v súlade s predpismi, zatiaľ čo agentúra sa domnieva, že rámcová zmluva v oblasti IT a ani jej rozšírenie nie je v rozpore s predpismi; nalieha na agentúru, aby poskytla ďalšie informácie o tejto záležitosti a aby podnikla opatrenia s cieľom vyriešiť tento rozpor;

         Postupy obstarávania

                  9.

                  berie na vedomie informáciu Dvora audítorov, že existuje priestor na zlepšenie transparentnosti postupov verejného obstarávania, pokiaľ ide o odôvodnenie odhadovaných objemov zmlúv a vymedzovanie, zverejňovanie a uplatňovanie výberových kritérií; s uspokojením konštatuje, že agentúra vzala na vedomie pripomienky Dvora audítorov a aktualizovala svoje postupy s ohľadom na transparentnosť a dokumentáciu;

         Postupy prijímania zamestnancov

                  10.

                  poznamenáva, že v roku 2011 agentúra oznámila 15 voľných pracovných miest pre dočasných pracovníkov a že na konci roka sa celkový počet zamestnancov agentúry zvýšil zo 656 na 689;

                  11.

                  berie na vedomie informáciu Dvora audítorov, že je potrebné zlepšiť transparentnosť postupov výberu zamestnancov; so znepokojením konštatuje, že členovia výberovej komisie nevyplnili vždy vyhlásenie o konflikte záujmov alebo ho nevyplnili včas a že neexistujú žiadne dôkazy o opatreniach prijatých na riešenie záležitostí, ktoré vyplynuli z týchto vyhlásení; vyjadruje poľutovanie nad tým, že dokumentácia postupov výberovej komisie nebola vždy primeraná a neexistuje nijaký dôkaz o tom, ako bola stanovená metóda užšieho výberu uchádzačov a že otázky na písomné testy alebo ústne pohovory boli stanovené pred skúškami;

                  12.

                  konštatuje, že agentúra vzala na vedomie pripomienky Dvora audítorov a aktualizovala svoje postupy s ohľadom na transparentnosť a včasnú dokumentáciu; domnieva sa, že niektoré z ustanovení služobného poriadku môžu predstavovať značnú administratívnu záťaž; preto nabáda Komisiu, aby umožnila určitú mieru zjednodušenia podľa článku 110 služobného poriadku, pokiaľ ide o agentúry;

         Konflikt záujmov

                  13.

                  víta skutočnosť, že Dvor audítorov vykonal audit, pokiaľ ide o vyhodnotenie politík a postupov pri riešení situácií konfliktu záujmov v štyroch európskych agentúrach vrátane Európskej agentúry pre lieky, a predstavil svoje výsledky vo svojej osobitnej správe č. 15/2012;

                  14.

                  poznamenáva, že podľa zistení Dvora audítorov agentúra v čase ukončenia práce v teréne (v októbri 2011) neprimeraným spôsobom riešila situácie konfliktov záujmov, ale vypracovala jedny z najpokrokovejších politík a postupov oznamovania, hodnotenia a riadenia konfliktov záujmov;

                  15.

                  víta skutočnosť, že agentúra podnikla rad opatrení v nadväznosti na odporúčania orgánu udeľujúceho absolutórium za rok 2010, audit Dvora audítorov a zverejnenie osobitnej správy č. 15/2012, najmä:

                              —

                              politiku na riešenie konfliktu záujmov členov a odborníkov vedeckých výborov, pričom už revidovaný systém, ktorý nadobudol účinnosť 29. septembra 2011, bol ďalej revidovaný v roku 2012 (predovšetkým s cieľom poskytnúť jasnejšie usmernenia) a nadobudol účinnosť 3. apríla 2012,

                              —

                              29. septembra 2011 bolo zavedené povinné preverenie nahlásených konfliktov záujmov členov vedeckých výborov; navyše všetky vymenovacie orgány majú k dispozícii možnosť predbežne preveriť ktoréhokoľvek odborníka pred oficiálnym hodnoteným agentúry, aby sa mohol zapojiť do jej činností,

                              —

                              3. apríla 2012 nadobudla účinnosť revidovaná politika na riešenie konfliktov záujmov správnej rady (v súlade s politikou pre členov vedeckých výborov/odborníkov),

                              —

                              boli vyvinuté postupy v prípade straty dôvery, pokiaľ ide o členov vedeckých výborov/odborníkov (ktoré nadobudli účinnosť 3. apríla 2012) a členov správnej rady (ktoré nadobudli účinnosť 7. júna 2012),

                              —

                              pokiaľ ide o transparentnosť, boli vylepšené záznamy nahlásených záujmov takým spôsobom, že každá obmedzená účasť vzhľadom na rokovacie body programu sa teraz zaznamenáva (prijaté pred decembrom 2012);

                  16.

                  nalieha na agentúru, aby pokračovala vo vykonávaní odporúčaní Dvora audítorov s cieľom vyhnúť sa akémukoľvek konfliktu záujmov vo svojich rôznych riadiacich a operačných štruktúrach a aby každých šesť mesiacov informovala orgán udeľujúci absolutórium o vykonávaní vyššie uvedených politík a postupov, ako aj o každom ďalšom vývoji, pokiaľ ide o riadenie konfliktu záujmov;

                  17.

                  vyzýva agentúru, aby nadviazala štruktúrovaný dialóg s občianskou spoločnosťou o otázkach týkajúcich sa konfliktov záujmov, aby aspoň dvakrát za rok pozvala príslušné organizácie na diskusiu o otázkach spoločného záujmu konanú v súlade so schváleným programom a aby informovala orgán udeľujúci absolutórium o výsledku tejto diskusie;

                  18.

                  víta záväzok agentúry vykonať v prvej polovici roka 2013 prieskum vykonávania svojej revidovanej politiky riešenia konfliktov záujmov, ako aj skutočnosť, že v súčasnosti sa vypracúva kontrola ex ante a ex post riešenia konfliktov záujmov, ktorá sa má vykonať v druhom štvrťroku 2013; vyzýva agentúru, aby informovala orgán udeľujúci absolutórium o výsledkoch týchto kontrol;

                  19.

                  víta skutočnosť, že po tom, čo bývalý vedúci právnej služby agentúry odišiel v júni 2012 z agentúry a nastúpil ako hlavný advokát do právnickej firmy so sídlom v Spojených štátoch, ktorej klientmi sú viaceré farmaceutické spoločnosti, výkonný riaditeľ agentúry začal skúmať jeho prácu vedúceho právnej služby, predsedu Spoločného výboru, predsedu disciplinárnej komisie a člena Poradného výboru pre verejné obstarávanie a zmluvy; berie na vedomie, že neboli zistené žiadne dôkazy o konflikte záujmov ani o porušení povinností stanovených v článkoch 11 a 11a služobného poriadku; víta skutočnosť, že výkonný riaditeľ v súlade s článkom 16 služobného poriadku určitým spôsobom obmedzil činnosť bývalého vedúceho právnej služby na obdobie dvoch rokov po jeho odchode z Európskej agentúry pre lieky; vyzýva agentúru, aby poskytla orgánu udeľujúcemu absolutórium podrobné informácie o týchto obmedzeniach;

         Vnútorný audit

                  20.

                  berie na vedomie, že sa vykonalo hĺbkové posúdenie rizika s cieľom stanoviť priority auditu a ako téma auditu pre rok 2012 bolo stanovené plánovanie a rozpočtovanie, pričom Útvar pre vnútorný audit vykonal audit s názvom Zabezpečenie kontinuity činností v Európskej agentúre pre lieky;

                  21.

                  konštatuje, že na základe výsledkov tohto auditu Útvar pre vnútorný audit vypracoval 13 odporúčaní, z ktorých sedem bolo hodnotených ako veľmi dôležitých, päť ako dôležitých a jedno ako žiaduce; s uspokojením konštatuje, že správna rada prijala všetky odporúčania a že Útvar pre vnútorný audit označil akčný plán, ktorý agentúra pripravila s cieľom uplatniť tieto odporúčania, za primeraný;

                  22.

                  berie na vedomie, že Útvar pre vnútorný audit vykonal aj test posúdenia rizika v oblasti IT vo forme vlastného posúdenia rizika, ktorý poskytol prehľad rizík, ktorým je vystavená oblasť IT;

                  23.

                  berie na vedomie, že, pokiaľ ide o skoršie odporúčania vydané Útvarom pre vnútorný audit a ich vykonávanie agentúrou do 31. decembra 2011, existuje deväť veľmi dôležitých odporúčaní z predchádzajúcich auditov, z ktorých osem uplatnila agentúra a Útvar pre vnútorný audit ich skúma, a že žiadne zásadné odporúčanie nezostalo neuplatnené do 31. decembra 2011;

                  24.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (7) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 116.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 136, 30.4.2004, s. 1.

         (5)  Ú. v. ES L 357, 31.12.2002, s. 72.

         (6)  Ú. v. EÚ L 350, 20.12.2012, s. 82.

         (7)  Prijaté texty, P7_TA(2013)0134 (pozri stranu 374 tohto úradného vestníka).


title: Rozhodnutie Európskeho parlamentu a Rady zo 17. decembra 2009 , ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec – Financovanie projektov v oblasti energetiky v kontexte plánu hospodárskej obnovy Európy

text:
               24.12.2009

               SK

               Úradný vestník Európskej únie

               L 347/26

      ROZHODNUTIE EURÓPSKEHO PARLAMENTU A RADY

   zo 17. decembra 2009,
   ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec – Financovanie projektov v oblasti energetiky v kontexte plánu hospodárskej obnovy Európy
   (2009/1005/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Medziinštitucionálnu dohodu medzi Európskym parlamentom, Radou a Komisiou zo 17. mája 2006 o rozpočtovej disciplíne a riadnom finančnom hospodárení (1), a najmä na jej bod 21, bod 22 prvý a druhý pododsek a bod 23,
   so zreteľom na návrh Komisie,
   keďže:

               (1)

               Európsky parlament, Rada a Komisia sa na stretnutí v súvislosti s rozpočtovým zmierovacím postupom, ktoré sa uskutočnilo 18. novembra 2009, dohodli na modalitách poskytnutia dodatočného financovania v rámci Plánu hospodárskej obnovy Európy na projekty v oblasti energetiky a širokopásmového internetu, ako aj poskytnutia investícií na posilnenie operácií súvisiacich s novými výzvami vymedzenými v kontexte posúdenia reformy spoločnej poľnohospodárskej politiky z roku 2003 v polovici trvania (preskúmanie stavu SPP) (2). V súvislosti s týmto financovaním je potrebné revidovať viacročný finančný rámec na roky 2007 – 2013 v súlade s bodmi 21, 22 a 23 medziinštitucionálnej dohody s cieľom zvýšiť strop na rok 2010 pre viazané rozpočtové prostriedky v rámci podokruhu 1a o sumu 1 779 miliónov EUR v bežných cenách.

               (2)

               Zvýšenie stropu podokruhu 1a na rok 2010 bude plne kompenzované znížením stropov pre viazané rozpočtové prostriedky v rámci okruhov 1a, 1b, 2, 3a a 5 na rok 2009, ako aj stropov pre viazané rozpočtové prostriedky v rámci okruhov 1a, 2 a 5 na rok 2010.

               (3)

               Na účely zachovania primeraného vzťahu medzi záväzkami a platbami sa upravia ročné stropy pre výdavkové rozpočtové prostriedky. Táto úprava bude neutrálna.

               (4)

               Príloha I k medziinštitucionálnej dohode o rozpočtovej disciplíne a riadnom finančnom hospodárení by sa preto mala zodpovedajúcim spôsobom zmeniť a doplniť (3),

         ROZHODLI TAKTO:
   Jediný článok
   Príloha I k medziinštitucionálnej dohode o rozpočtovej disciplíne a riadnom finančnom hospodárení sa nahrádza prílohou k tomuto rozhodnutiu.

      V Štrasburgu 17. decembra 2009

            Za Európsky parlament

            predseda

         J. BUZEK

            Za Radu

            predseda

         H. LINDBLAD

      (1)  Ú. v. EÚ C 139, 14.6.2006, s. 1.

      (2)  KOM(2008) 800, KOM(2008) 859, KOM(2009) 171 a Ú. v. EÚ L 132, 29.5.2009, s. 8.

      (3)  Na tento účel sú hodnoty vyplývajúce z uvedenej dohody prepočítané do cien v roku 2004.

      PRÍLOHA

         FINANČNÝ RÁMEC NA ROKY 2007 – 2013

                  (v mil. EUR – stále ceny roku 2004)

                  Viazané rozpočtové prostriedky

                  2007

                  2008

                  2009

                  2010

                  2011

                  2012

                  2013

                  Spolu
                  2007 – 2013

                                 1.

                              Trvalo udržateľný rast

                     50 865

                     53 262

                     55 879

                     56 435

                     55 400

                     56 866

                     58 256

                     386 963

                              1a.

                              Konkurencieschopnosť pre rast a zamestnanosť

                  8 404

                  9 595

                  12 018

                  12 580

                  11 306

                  12 122

                  12 914

                  78 939

                              1b.

                              Kohézia pre rast a zamestnanosť

                  42 461

                  43 667

                  43 861

                  43 855

                  44 094

                  44 744

                  45 342

                  308 024

                                 2.

                              Zachovanie a riadenie prírodných zdrojov

                     51 962

                     54 685

                     51 023

                     53 238

                     52 528

                     51 901

                     51 284

                     366 621

                  z toho: výdavky súvisiace s trhom a priame platby

                  43 120

                  42 697

                  42 279

                  41 864

                  41 453

                  41 047

                  40 645

                  293 105

                                 3.

                              Občianstvo, sloboda, bezpečnosť a spravodlivosť

                     1 199

                     1 258

                     1 375

                     1 503

                     1 645

                     1 797

                     1 988

                     10 765

                              3a.

                              Sloboda, bezpečnosť a spravodlivosť

                  600

                  690

                  785

                  910

                  1 050

                  1 200

                  1 390

                  6 625

                              3b.

                              Občianstvo

                  599

                  568

                  590

                  593

                  595

                  597

                  598

                  4 140

                                 4.

                              EÚ ako globálny aktér

                     6 199

                     6 469

                     6 739

                     7 009

                     7 339

                     7 679

                     8 029

                     49 463

                                 5.

                              Administratíva
                               (1)

                     6 633

                     6 818

                     6 816

                     6 999

                     7 255

                     7 400

                     7 610

                     49 531

                                 6.

                              Kompenzácie

                     419

                     191

                     190

                     800

                     VIAZANÉ ROZPOČTOVÉ PROSTRIEDKY SPOLU

                     117 277

                     122 683

                     122 022

                     125 184

                     124 167

                     125 643

                     127 167

                     864 143

                  ako percento HND

                  1,08 %

                  1,09 %

                  1,06 %

                  1,06 %

                  1,03 %

                  1,02 %

                  1,01 %

                  1,048 %

                     VÝDAVKOVÉ ROZPOČTOVÉ PROSTRIEDKY SPOLU

                     115 142

                     119 805

                     109 091

                     119 245

                     116 884

                     120 575

                     119 784

                     820 526

                  ako percento HND

                  1,06 %

                  1,06 %

                  0,95 %

                  1,01 %

                  0,97 %

                  0,98 %

                  0,95 %

                  1,00 %

                  Dostupná rezerva

                  0,18 %

                  0,18 %

                  0,29 %

                  0,23 %

                  0,27 %

                  0,26 %

                  0,29 %

                  0,24 %

                  Strop pre vlastné zdroje ako percento HND

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

         (1)  Výdavky na dôchodky zahrnuté v rámci stropu tohto okruhu sú vypočítané netto bez príspevkov zamestnancov do príslušného systému do 500 mil. EUR v cenách roku 2004 na obdobie rokov 2007 – 2013.


title: 2006/286/ES: Rozhodnutie Komisie z  12. apríla 2006 , ktorým sa menujú členovia Výboru pre lieky na ojedinelé ochorenia   (Text s významom pre EHP)

text:
               13.4.2006

               SK

               Úradný vestník Európskej únie

               L 104/54

      ROZHODNUTIE KOMISIE

   z 12. apríla 2006,
   ktorým sa menujú členovia Výboru pre lieky na ojedinelé ochorenia
   (Text s významom pre EHP)
   (2006/286/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 141/2000 zo 16. decembra 1999 o liekoch na ojedinelé ochorenia (1), a najmä na jeho článok 4 ods. 3,
   keďže:

               (1)

               Funkčné obdobie členov Výboru pre lieky na ojedinelé ochorenia (ďalej len „výbor“) zriadeného článkom 4 nariadenia (ES) 141/2000 končí 15. apríla 2006. Preto je potrebné vymenovať nových členov a obnoviť funkčné obdobie určitých súčasných členov.

               (2)

               Európska agentúra na hodnotenie liekov navrhla troch kandidátov.

               (3)

               Členovia výboru by mali byť menovaní na obdobie troch rokov počnúc 16. apríla 2006,

         ROZHODLA TAKTO:
   Článok 1
   1.   Týmto sa na obdobie 3 rokov počnúc 16. apríla 2006 menuje tento člen Výboru pre lieky na ojedinelé ochorenia (ďalej len „výbor“) zastupujúci organizácie pacientov:

               Dr. Marie Pauline EVERS.

         2.   Týmto sa na obdobie 3 rokov počnúc 16. apríla 2006 opätovne menujú títo členovia výboru zastupujúci organizácie pacientov:

               pani Birthe HOLM,

               pán Yann LE CAM.

         Článok 2
   1.   Týmto sa na odporúčanie Európskej agentúry na hodnotenie liekov menuje na obdobie 3 rokov počnúc 16. apríla 2006 tento člen výboru:

               Dr. Julia DUNNE.

         2.   Týmto sa na odporúčanie Európskej agentúry na hodnotenie liekov opätovne menujú na obdobie 3 rokov počnúc 16. apríla 2006 títo členovia výboru:

               Prof. Gianmartino BENZI,

               Dr. David LYONS.

      V Bruseli 12. apríla 2006

            Za Komisiu

         Günter VERHEUGEN

            podpredseda

      (1)  Ú. v. ES L 18, 22.1.2000, s. 1.


title: 2011/728/: Rozhodnutie Európskej centrálnej banky z  31. októbra 2011 , ktorým sa mení a dopĺňa rozhodnutie ECB/2010/15 o správe pôžičiek poskytovaných EFSF členským štátom, ktorých menou je euro, a ktorým sa mení a dopĺňa rozhodnutie ECB/2010/31 o otváraní účtov na uskutočňovanie platieb v súvislosti s pôžičkami poskytovanými EFSF členským štátom, ktorým menou je euro (ECB/2011/16)

text:
               8.11.2011

               SK

               Úradný vestník Európskej únie

               L 289/35

         ROZHODNUTIE EURÓPSKEJ CENTRÁLNEJ BANKY
   z 31. októbra 2011,
   ktorým sa mení a dopĺňa rozhodnutie ECB/2010/15 o správe pôžičiek poskytovaných EFSF členským štátom, ktorých menou je euro, a ktorým sa mení a dopĺňa rozhodnutie ECB/2010/31 o otváraní účtov na uskutočňovanie platieb v súvislosti s pôžičkami poskytovanými EFSF členským štátom, ktorým menou je euro
   (ECB/2011/16)
   (2011/728/EÚ)
   VÝKONNÁ RADA EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho články 17 a 21,
   keďže:

               (1)

               Rozhodnutie ECB/2010/15 z 21. septembra 2010 o správe pôžičiek poskytovaných EFSF členským štátom, ktorých menou je euro (1), obsahuje ustanovenia o otvorení hotovostného účtu v Európskej centrálnej banke (ECB) na meno Európskeho nástroja finančnej stability (EFSF – European Financial Stability Facility) na účely dohôd o mechanizme pôžičiek (ďalej len „dohody o mechanizme pôžičiek“) na základe rámcovej dohody o EFSF, ktorá nadobudla účinnosť 4. augusta 2010 (ďalej len „rámcová dohoda o EFSF“).

               (2)

               Rozhodnutie ECB/2010/31 z 20. decembra 2010 o otváraní účtov na uskutočňovanie platieb v súvislosti s pôžičkami poskytovanými EFSF členským štátom, ktorých menou je euro (2), obsahuje ustanovenia o otvorení hotovostného účtu v ECB na meno národnej centrálnej banky príslušného členského štátu (dlžníka) na účely dohôd o mechanizme pôžičiek na základe rámcovej dohody o EFSF.

               (3)

               Rámcová dohoda o EFSF bola zmenená a doplnená dodatočnou zmluvou o zmenách a doplneniach, ktorá nadobudla účinnosť 18. októbra 2011. Zmenená a doplnená rámcová dohoda o EFSF vytvorila dodatočné nástroje, ktoré EFSF môže používať na poskytnutie finančnej pomoci. V súlade s odsekom 2 úvodných ustanovení a článkom 2 ods. 1 zmenenej a doplnenej rámcovej dohody o EFSF môže EFSF poskytovať úvery, preventívnu pomoc, pomoc na rekapitalizáciu finančných inštitúcií v členskom štáte eurozóny (prostredníctvom úverov poskytovaných vládam takýchto členských štátov vrátane krajín, ktoré nie sú súčasťou programu), pomoc na nákup dlhopisov na sekundárnych trhoch alebo pomoc na nákup dlhopisov na primárnom trhu (všetky takéto nástroje predstavujú „finančnú pomoc“), ktoré sa majú poskytnúť prostredníctvom zmlúv o poskytnutí finančnej pomoci (ďalej len „zmluvy o poskytnutí finančnej pomoci“). Dohody o mechanizme pôžičiek môžu naďalej platiť po tom, čo zmenená a doplnená rámcová dohoda o EFSF nadobudne účinnosť.

               (4)

               Preto by sa rozhodnutia ECB/2010/15 a ECB/2010/31 mali vzhľadom na uvedené zmeniť a doplniť,

         PRIJALA TOTO ROZHODNUTIE:
   Článok 1
   Rozhodnutie ECB/2010/15 sa mení a dopĺňa takto:

               1.

               Článok 2 sa nahrádza takto:
               „Článok 2
               Prípustnosť platieb na hotovostnom účte
               ECB prijíma na hotovostný účet otvorený na meno EFSF a vykonáva z tohto účtu iba tie platby, ktoré vyplývajú z dohôd o mechanizme pôžičiek alebo zo zmlúv o poskytnutí finančnej pomoci.“

               2.

               Článok 4 sa nahrádza takto:
               „Článok 4
               Zostatok na hotovostnom účte
               Po uskutočnení platieb v súvislosti s akoukoľvek dohodou o mechanizme pôžičiek alebo zmluvou o poskytnutí finančnej pomoci nesmie hotovostný účet otvorený na meno EFSF vykazovať žiadny kladný zostatok, ani sa na takýto účet nesmú pred dňom, keď sa majú uskutočniť platby v súvislosti s dohodou o mechanizme pôžičiek alebo zmluvou o poskytnutí finančnej pomoci, previesť žiadne peňažné prostriedky. Hotovostný účet otvorený na meno EFSF nesmie v žiadnom čase vykazovať záporný zostatok. Preto sa z hotovostného účtu otvoreného na meno EFSF nesmú uskutočňovať žiadne platby, ktoré by prevyšovali kladný zostatok na tomto účte.“

         Článok 2
   Rozhodnutie ECB/2010/31 sa mení a dopĺňa takto:

               1.

               Článok 1 sa nahrádza takto:
               „Článok 1
               Otváranie hotovostných účtov
               ECB môže na základe žiadosti NCB členského štátu (dlžníka) otvoriť hotovostné účty na meno takejto NCB na účely uskutočňovania platieb v súvislosti so zmluvou o pôžičke alebo zmluvou o poskytnutí finančnej pomoci (ďalej len ‚hotovostný účet NCB‘).“

               2.

               Článok 2 sa nahrádza takto:
               „Článok 2
               Prípustnosť platieb na hotovostných účtoch
               Hotovostný účet NCB sa používa výlučne na uskutočňovanie platieb v súvislosti so zmluvou o pôžičke alebo zmluvou o poskytnutí finančnej pomoci.“

         Článok 3
   Nadobudnutie účinnosti
   Toto rozhodnutie nadobúda účinnosť 2. novembra 2011.

      Vo Frankfurte nad Mohanom 31. októbra 2011

            prezident ECB

         Jean-Claude TRICHET

      (1)  Ú. v. EÚ L 253, 28.9.2010, s. 58.

      (2)  Ú. v. EÚ L 10, 14.1.2011, s. 7.


title: 2009/698/ES: Rozhodnutie Komisie zo 4. septembra 2009 , ktorým sa ukončuje antidumpingové konanie týkajúce sa dovozu zváraných rúr, rúrok a dutých profilov so štvorcovým alebo pravouhlým prierezom zo železa iného ako zliatiny alebo z ocele inej ako nehrdzavejúcej s pôvodom v Bielorusku, Turecku a na Ukrajine

text:
               9.9.2009

               SK

               Úradný vestník Európskej únie

               L 237/34

      ROZHODNUTIE KOMISIE

   zo 4. septembra 2009,
   ktorým sa ukončuje antidumpingové konanie týkajúce sa dovozu zváraných rúr, rúrok a dutých profilov so štvorcovým alebo pravouhlým prierezom zo železa iného ako zliatiny alebo z ocele inej ako nehrdzavejúcej s pôvodom v Bielorusku, Turecku a na Ukrajine
   (2009/698/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9,
   po porade s poradným výborom,
   keďže:
   1.   POSTUP

   1.1.   Začatie konania

               (1)

               Dňa 13. novembra 2008 začala Komisia podľa článku 5 základného nariadenia formou oznámenia uverejneného v Úradnom vestníku Európskej únie
                   (2) (ďalej len „oznámenie o začatí konania“) antidumpingové konanie týkajúce sa dovozu zváraných rúr, rúrok a dutých profilov so štvorcovým alebo pravouhlým prierezom zo železa iného ako zliatiny alebo z ocele inej ako nehrdzavejúcej (ďalej len „dutý profil“) s pôvodom v Bielorusku, Turecku a na Ukrajine (ďalej len „príslušné krajiny“) do Spoločenstva.

               (2)

               Toto konanie sa začalo na základe podnetu, ktorý podal 29. septembra 2008 Obranný výbor priemyslu zváraných oceľových rúr Európskej Únie (ďalej len „navrhovateľ“) v mene výrobcov predstavujúcich podstatnú časť, v tomto prípade viac ako 25 %, celkovej výroby dutého profilu v Spoločenstve. Podnet obsahoval dôkazy prima facie o dumpingu dutého profilu s pôvodom v príslušných krajinách a o ním spôsobenej značnej ujme, ktoré sa považovali za dostatočné na začatie konania.

         1.2.   Zúčastnené strany a overovacie návštevy

               (3)

               Komisia o začatí konania oficiálne informovala navrhovateľa, všetkých známych výrobcov zo Spoločenstva, dovozcov/predajcov a používateľov, o ktorých vedela, že sa ich záležitosť týka, vyvážajúcich výrobcov, ich združenia, orgány príslušných krajín a známych výrobcov podobného výrobku v predpokladanej analogickej krajine (USA). Zainteresované strany dostali príležitosť písomne oznámiť svoje stanoviská a požiadať o vypočutie v lehote stanovenej v oznámení o začatí konania. Všetky zainteresované strany, ktoré o to požiadali a preukázali, že by z konkrétnych dôvodov mali byť vypočuté, boli vypočuté.

               (4)

               S cieľom umožniť vyvážajúcim výrobcom v Bielorusku predložiť v prípade záujmu žiadosť o individuálne zaobchádzanie (ďalej len „IZ“), Komisia zaslala formuláre žiadosti vyvážajúcim výrobcom, o ktorých vedela, že sa ich záležitosť týka, a orgánom Bieloruska. Dve skupiny spoločností v Bielorusku požiadali o IZ podľa článku 9 ods. 5 základného nariadenia.

               (5)

               Vzhľadom na zjavne veľký počet vyvážajúcich výrobcov v Turecku a na Ukrajine, výrobcov v Spoločenstve a dovozcov v Spoločenstve, ktorých sa toto prešetrovanie týkalo, sa v oznámení o začatí konania predpokladal výber vzorky v súlade s článkom 17 základného nariadenia. S cieľom umožniť Komisii, aby rozhodla o potrebe výberu vzorky a v kladnom prípade k nemu pristúpila, boli vyvážajúci výrobcovia v Turecku a na Ukrajine, výrobcovia v Spoločenstve, dovozcovia v Spoločenstve a zástupcovia konajúci v ich mene vyzvaní, aby sa prihlásili a aby poskytli, ako sa uvádza v oznámení o začatí konania, základné informácie o svojich činnostiach týkajúcich sa príslušného výrobku do 15 dní odo dňa uverejnenia oznámenia o začatí konania.

               (6)

               V prípade Turecka boli z 13 spoločností alebo skupín spoločností, ktoré odpovedali na otázky v rámci výberu vzorky, do vzorky zaradené štyri spoločnosti alebo skupiny spoločností. Jedna zo spoločností zaradených do vzorky však v rámci výberu vzorky neposkytla informácie týkajúce sa existencie dvoch prepojených tureckých výrobcov, tieto informácie predložila až vo veľmi pokročilom štádiu. Uvedené dve prepojené spoločnosti dostali napriek tomu ďalšiu možnosť predložiť úplne vyplnený dotazník. Informácie predložené týmito prepojenými spoločnosťami však neboli úplné do takej miery, aby bolo možné vypočítať dumping. V dôsledku toho bola uvedená spoločnosť zo vzorky vylúčená. Ďalší turecký výrobca nebol pôvodne zaradený do vzorky, požiadal však o individuálne preskúmanie podľa článku 17 ods. 3 základného nariadenia a predložil úplne vyplnený dotazník v rámci lehoty. Bol teda zaradený do vzorky. Z hľadiska objemu vývozu tieto štyri spoločnosti vo vzorke predstavujú 63 % z celkového vývozu dutého profilu z Turecka do Spoločenstva počas obdobia prešetrovania. V súlade s článkom 17 ods. 2 základného nariadenia sa príslušné strany zúčastnili na konzultáciách a nevzniesli žiadne námietky.

               (7)

               Pokiaľ ide o Ukrajinu, dve ukrajinské skupiny spoločností a tretia spoločnosť odpovedali na otázky v rámci výberu vzorky a vyjadrili ochotu spolupracovať pri prešetrovaní. Podľa údajov v databáze Eurostatu predstavoval dovoz týchto spoločností do Spoločenstva počas obdobia prešetrovania približne 30 % dovozu dutého profilu z Ukrajiny. Vzhľadom na obmedzený počet spolupracujúcich spoločností sa rozhodlo, že traja spolupracujúci vyvážajúci výrobcovia sa úplne prešetria a že v dôsledku toho sa neuplatní výber vzorky.

               (8)

               Pokiaľ ide o dovozcov dutého profilu, Komisia požiadala všetkých známych dovozcov, aby poskytli informácie týkajúce sa dovozu a predaja príslušného výrobku. Keďže spoluprácu ponúklo osem dovozcov, výber vzorky sa neuplatnil.

               (9)

               Pokiaľ ide o výrobcov zo Spoločenstva, v súlade s článkom 17 základného nariadenia sa na základe najväčšieho reprezentatívneho objemu výroby a predaja dutého profilu v Spoločenstve vybrala vzorka, ktorá sa mohla v stanovenej lehote náležite prešetriť. Na základe informácií, ktoré poskytli výrobcovia zo Spoločenstva, Komisia vybrala štyri skupiny spoločností s najvyšším objemom výroby a predaja v Spoločenstve. Pokiaľ ide o výrobu Spoločenstva, skupiny spoločností zaradené do vzorky predstavovali 52 % odhadovanej celkovej výroby dutého profilu v Spoločenstve. V súlade s článkom 17 ods. 2 základného nariadenia sa s príslušnými stranami konzultovalo a nevzniesli žiadne námietky. Okrem toho boli zostávajúci výrobcovia zo Spoločenstva požiadaní, aby poskytli niektoré všeobecné údaje na analýzu ujmy. Jeden výrobca zo Spoločenstva zaradený do vzorky však nezaslal vyplnený dotazník a rozhodol sa ďalej nespolupracovať pri prešetrovaní. Keďže zaradenie niektorých ďalších výrobcov zo Spoločenstva, ktorí ponúkli spoluprácu, by reprezentatívnosť vzorky ovplyvnilo iba minimálne, rozhodlo sa, že za túto spoločnosť, ktorá prestala spolupracovať pri prešetrovaní, sa nebude hľadať náhrada.

               (10)

               Komisia zaslala dotazníky vyvážajúcim výrobcom v Turecku zaradeným do vzorky, spolupracujúcim vyvážajúcim výrobcom v Bielorusku a na Ukrajine, jedinému výrobcovi so sídlom v USA, ktorý ponúkol spoluprácu na účel stanovenia normálnej hodnoty v prípade Bieloruska, výrobcom zo Spoločenstva zaradeným do vzorky, všetkým dovozcom, ktorí ponúkli spoluprácu a všetkým známym používateľom. Vyplnené dotazníky zaslali tri skupiny spoločností zaradené do vzorky, ktoré predstavujú štrnásť výrobcov zo Spoločenstva, štyri turecké skupiny spoločností, jeden individuálny turecký vyvážajúci výrobca, ktorý patrí do skupiny spoločností, dve ukrajinské skupiny spoločností a tretí spolupracujúci ukrajinský výrobca, dvaja bieloruskí vyvážajúci výrobcovia, ktorí predložili aj formuláre žiadosti o IZ, a ich štyria dovozcovia/majitelia vyvážaného tovaru v prípade predaja v rámci dohody o spracovaní za poplatok, spolupracujúci výrobca v USA, traja neprepojení dovozcovia v Spoločenstve a jeden používateľ v Spoločenstve. Požadované všeobecné údaje poskytlo okrem toho päť ďalších výrobcov v Spoločenstve.

               (11)

               Komisia si vyžiadala a preverila všetky informácie, ktoré považovala za potrebné na stanovenie dumpingu, vzniknutej ujmy a záujmu Spoločenstva. Overovacie návštevy sa vykonali v priestoroch týchto spoločností:

                           a)

                           výrobcovia zo Spoločenstva

                                       —

                                       Condesa Fabril, Legutiano, Alava, Španielsko,

                                       —

                                       Corus Tubes BV, Oosterhout, Holandsko,

                                       —

                                       Corus Tubes UK, Corby, Spojené kráľovstvo,

                                       —

                                       Lorraine Tubes, Lexy, Francúzsko,

                                       —

                                       Marcegaglia SPA, Gazoldo degli Ippoliti, Mantova, Taliansko;

                           b)

                           vyvážajúci výrobcovia v Turecku

                                       —

                                       Erbosan Erciyas Boru Sanayii ve Ticaret A.Ș., Kayseri,

                                       —

                                       Noksel Çelik Boru Sanayi A.Ș., Ankara,

                                       —

                                       MMZ Ohnur Boru Profil Üretim San. ve Tic., A.Ș., Istanbul,

                                       —

                                       Yücel Boru ve Profil Endüstrisi A.Ș. a prepojený obchodník Yücel Boru Ihracat Ithalat ve Pazarlama A.Ș., Istanbul;

                           c)

                           vyvážajúci výrobcovia na Ukrajine

                                       —

                                       Lugansk Tube Works a prepojené spoločnosti, Lugansk a Dnepropetrovsk;

                           d)

                           neprepojení dovozcovia v Spoločenstve

                                       —

                                       Kromat Trading Ltd., Londýn, Spojené kráľovstvo,

                                       —

                                       JSC Azovlitas, Kaunas, Litva.

         1.3.   Obdobie prešetrovania

               (12)

               Prešetrovanie dumpingu a ujmy sa vzťahovalo na obdobie od 1. októbra 2007 do 30. septembra 2008 (ďalej len „obdobie prešetrovania“ alebo „OP“). Preskúmanie vývoja relevantného pre hodnotenie ujmy sa vzťahovalo na obdobie od 1. januára 2005 do konca obdobia prešetrovania (ďalej len „posudzované obdobie“).

         1.4.   Príslušný výrobok

               (13)

               Výrobkom, ktorý je údajne predmetom dumpingu, sú zvárané rúry, rúrky a duté profily so štvorcovým alebo pravouhlým prierezom zo železa iného ako zliatiny alebo z ocele inej ako nehrdzavejúcej, okrem rúr a rúrok používaných na ropovody alebo plynovody a pažníc používaných pri ropných alebo plynových vrtoch, s pôvodom v Bielorusku, Turecku a na Ukrajine (ďalej len „príslušný výrobok“), zvyčajne zaradené pod kódy KN 7306 61 92 a 7306 61 99. Tento výrobok sa často nazýva aj dutý profil.

               (14)

               Dutý profil sa používa najmä na konštrukčné a nosné účely v stavebnom priemysle, ako aj na konštrukčné časti v lodiach, žeriavoch, manipulačných zariadeniach, prívesoch, nákladných automobiloch, poľnohospodárskych zariadeniach atď. Dutý profil sa môže používať aj ako súčasť kovového nábytku, vybavenia na šport a voľný čas, hračiek, kovových dverí a okien, regálov, skladových a baliacich zariadení, atď.

         2.   STIAHNUTIE PODNETU A UKONČENIE KONANIA

               (15)

               Navrhovateľ listom z 3. júna 2009 určeným Komisii oficiálne stiahol svoj podnet. Podľa navrhovateľa bolo stiahnutie zapríčinené tým, že súčasná situácia výrobného odvetvia Spoločenstva na trhu sa výrazne líši od situácie na trhu v čase podania podnetu, keďže skutočný a zjavný dopyt v EÚ sa v poslednom čase prudko znížil, čo viedlo aj k poklesu dovozu. Vzhľadom na tieto zmeny situácie na trhu navrhovateľ nechce pokračovať v tomto konaní, keďže bolo založené na analýze neaktuálnych údajov, ktoré už nezodpovedajú súčasným podmienkam na trhu. Podľa navrhovateľa je v takejto situácii lepšie na všetky poškodzujúce nekalé obchodné praktiky reagovať prostredníctvom nového konania – v prípade, že v budúcnosti vznikne situácia, ktorá by to odôvodňovala – v ktorom by sa v úplnom rozsahu preskúmali všetky problémy.

               (16)

               Navrhovateľ okrem toho tvrdil, že v prípade opätovného výrazného zvýšenia objemu dovozu by tento dovoz mohol za týchto podmienok ohroziť životaschopnosť výrobného odvetvia Spoločenstva.

               (17)

               Treba poznamenať, že súčasnú situáciu v súvislosti s príslušným výrobkom v EÚ aj v príslušných krajinách charakterizuje bezprecedentná zmena základných hospodárskych parametrov. Na jednej strane je za týchto okolností ťažké zostaviť spoľahlivú prognózu vývoja na trhu v krátkodobom až strednodobom horizonte, na druhej strane sa zdá, že hospodárska situácia je nestála a že nie je možné vylúčiť výskyt poškodzujúceho dumpingu. Vzhľadom na neisté všeobecné podmienky na trhu sa považuje za vhodné monitorovať dovoz príslušného výrobku do EÚ. Informácie získané v rámci takéhoto monitorovania by Komisii umožnili v prípade potreby rýchlo reagovať. Napríklad by sa mohli využiť na začatie nového konania, ak sú splnené podmienky stanovené v článku 5 základného nariadenia, t. j. ak existujú dostatočné prima facie dôkazy o poškodzujúcom dumpingu.

               (18)

               Komisia okrem toho poukazuje na to, že v prípade nového konania týkajúceho sa tohto výrobku, ak to okolnosti odôvodňujú, môže byť vhodné uskutočniť zrýchlené prešetrovanie. V základnom nariadení sa takáto možnosť stanovuje v článku 7 ods. 1, ktorým sa umožňuje uloženie dočasných opatrení relatívne skoro po začatí konania.

               (19)

               Obdobie monitorovania by sa malo uplatňovať najviac 24 mesiacov od uverejnenia ukončenia súčasného konania.

               (20)

               V súlade s článkom 9 ods. 1 základného nariadenia je možné ukončiť konanie, ak bol podnet stiahnutý a ak by takéto ukončenie nebolo v rozpore so záujmom Spoločenstva.

               (21)

               V tejto súvislosti je potrebné poznamenať, že uvedená analýza súčasnej situácie, pokiaľ ide o príslušný výrobok a akékoľvek nové možné prešetrovanie v budúcnosti, nespochybňujú rozhodnutie navrhovateľa stiahnuť podnet. Komisia preto usúdila, že by sa súčasné konanie malo ukončiť, keďže prešetrovaním sa neobjasnili žiadne okolnosti, ktoré by poukazovali na to, že takéto ukončenie by nebolo v záujme Spoločenstva. Zainteresované strany boli náležite informované a mali možnosť predložiť pripomienky. Nepredložili však žiadne pripomienky, ktoré by mohli zmeniť toto rozhodnutie.

               (22)

               Komisia na základe uvedených skutočností dospela k záveru, že antidumpingové konanie týkajúce sa dovozu zváraných rúr, rúrok a dutých profilov so štvorcovým alebo pravouhlým prierezom zo železa iného ako zliatiny alebo z ocele inej ako nehrdzavejúcej s pôvodom v Bielorusku, Turecku a na Ukrajine by sa malo ukončiť bez uloženia antidumpingových opatrení,

         ROZHODLA TAKTO:
   Článok 1
   Týmto sa ukončuje antidumpingové konanie týkajúce sa dovozu zváraných rúr, rúrok a dutých profilov so štvorcovým alebo pravouhlým prierezom zo železa iného ako zliatiny alebo z ocele inej ako nehrdzavejúcej, okrem rúr a rúrok používaných na ropovody alebo plynovody a pažníc používaných pri ropných alebo plynových vrtoch, s pôvodom v Bielorusku, Turecku a na Ukrajine, zvyčajne zaradených pod kódy KN 7306 61 92 a 7306 61 99.
   Článok 2
   Toto rozhodnutie nadobúda účinnosť dňom po jeho uverejnení v Úradnom vestníku Európskej únie.

      V Bruseli 4. septembra 2009

            Za Komisiu

         Catherine ASHTON

            členka Komisie

      (1)  Ú. v. ES L 56, 6.3.1996, s. 1.

      (2)  Ú. v. EÚ C 290, 13.11.2008, s. 13.


title: Rozhodnutie Európskeho parlamentu z 5. mája 2010 o absolutóriu za plnenie rozpočtu Európskej železničnej agentúry za rozpočtový rok 2008

text:
               25.9.2010

               SK

               Úradný vestník Európskej únie

               L 252/178

         ROZHODNUTIE EURÓPSKEHO PARLAMENTU
   z 5. mája 2010
   o absolutóriu za plnenie rozpočtu Európskej železničnej agentúry za rozpočtový rok 2008
   (2010/534/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskej železničnej agentúry za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskej železničnej agentúry za rozpočtový rok 2008 spolu s odpoveďami agentúry (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 881/2004 z 29. apríla 2004, ktorým sa ustanovuje Európska železničná agentúra (3), a najmä na jeho článok 39,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0084/2010),

               1.

               udeľuje výkonnému riaditeľovi Európskej železničnej agentúry absolutórium za plnenie rozpočtu agentúry za rozpočtový rok 2008;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej železničnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 304, 15.12.2009, s. 89.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 164, 30.4.2004, s. 1.

      (4)  Ú. v. ES L 357, 31.12.2002, s. 72.
    ---documentbreak---

               25.9.2010

               SK

               Úradný vestník Európskej únie

               L 252/179

         UZNESENIE EURÓPSKEHO PARLAMENTU
   z 5. mája 2010
   s poznámkami, ktoré sú neoddeliteľnou súčasťou rozhodnutia o absolutóriu za plnenie rozpočtu Európskej železničnej agentúry za rozpočtový rok 2008
   EURÓPSKY PARLAMENT,
   so zreteľom na konečnú ročnú účtovnú závierku Európskej železničnej agentúry za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskej železničnej agentúry za rozpočtový rok 2008 spolu s odpoveďami agentúry (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 881/2004 z 29. apríla 2004, ktorým sa ustanovuje Európska železničná agentúra (3), a najmä na jeho článok 39,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu (A7-0084/2010),

               A.

               keďže Dvor audítorov vyhlásil, že získal primeranú istotu, že účtovná závierka za rozpočtový rok 2008 poskytuje spoľahlivé informácie a že príslušné operácie sú zákonné a správne;

               B.

               keďže Európsky parlament udelil 23. apríla 2009 riaditeľovi Európskej železničnej agentúry absolutórium za plnenie rozpočtu agentúry za rozpočtový rok 2008 (5) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           na základe výročnej správy Dvora audítorov za rok 2006 vzal na vedomie, že konečný rozpočet agentúry za rozpočtový rok 2007 bol vo výške 16 600 000 EUR vrátane rezervy vo výške 1 900 000 EUR; vzal na vedomie, že na konci roka 2007 sa muselo zrušiť 3 400 000 EUR vrátane rezervy a že okrem toho sa do roku 2008 prenieslo 2 700 000 EUR,

                           —

                           vyjadril znepokojenie nad záverom Dvora audítorov, podľa ktorého sa viac ako 35 % konečných rozpočtových prostriedkov nevyužilo, čo podľa Dvora audítorov svedčí o vážnych nedostatkoch v postupe agentúry pri plánovaní a zostavovaní rozpočtu,

                           —

                           vyzval agentúru, aby na základe článku 15 ods. 5 nariadenia (ES, Euratom) č. 2343/2002 uplatňovala dôslednú správu hotovostných prostriedkov s cieľom zabezpečiť, aby sa hotovostné zostatky obmedzili na riadne odôvodnené potreby, a aby venovala osobitnú pozornosť zlepšeniu správy hotovostných prostriedkov;

               1.

               víta skutočnosť, že podľa názoru Dvora audítorov účtovná závierka agentúry za rok 2008 poskytuje spoľahlivé informácie a príslušné transakcie sú ako celok zákonné a správne;

               2.

               konštatuje, že z rozpočtu Únie na rok 2008 bolo agentúre poskytnutých 18 000 000 EUR vo viazaných a výdavkových rozpočtových prostriedkoch;

      Výkonnosť

               3.

               žiada agentúru, aby v tabuľke, ktorá bude tvoriť prílohu k ďalšej správe Dvora audítorov, uviedla porovnanie výsledkov dosiahnutých v priebehu skúmaného roka, za ktorý sa udeľuje absolutórium, a výsledkov dosiahnutých v predchádzajúcom rozpočtovom roku s cieľom umožniť orgánu udeľujúcemu absolutórium uskutočniť lepšie medziročné zhodnotenie výkonnosti agentúry;

               4.

               zdôrazňuje, že je dôležité, aby agentúra v rámci plánovania stanovila ciele SMART a ukazovatele RACER s cieľom vyhodnotiť svoje dosiahnuté výsledky; berie zároveň na vedomie vyhlásenie agentúry, ktorá zohľadnila tieto poznámky vo svojom pláne práce na rok 2009; vyzýva tiež agentúru, aby posúdila možnosť zavedenia Ganttovho diagramu do plánovania všetkých svojich prevádzkových činností s cieľom rýchleho zaznamenávania času, ktorý jednotliví zamestnanci strávia na jednom projekte, a uprednostňovania prístupu zameraného na dosahovanie výsledkov;

               5.

               berie na vedomie konštatovanie Dvora audítorov, že agentúra vykonáva svoju činnosť na dvoch miestach (v Lille a vo Valenciennes), čím sa vytvárajú dodatočné náklady;

      Prenos rozpočtových prostriedkov

               6.

               berie na vedomie pripomienku Dvora audítorov, že do roku 2009 boli prenesené rozpočtové prostriedky vo výške 4 100 000 EUR, z ktorých približne 3 900 000 EUR sa týkalo výdavkov na fungovanie a prevádzkových výdavkov (t. j. 57 % ročných rozpočtových prostriedkov v rámci hlavy II a hlavy III); zdôrazňuje, že táto vysoká miera prenesených rozpočtových prostriedkov naznačuje, že agentúra má ťažkosti s plánovaním a rozpočtovaním svojich činností;

      Postupy verejného obstarávania

               7.

               vyjadruje obavy nad nedostatkami v postupoch obstarávania, ktoré odhalila kontrola Dvora audítorov;

               8.

               blahoželá agentúre k vytvoreniu akčného plánu na odstránenie nedostatkov v oblasti postupov verejného obstarávania, ktoré zistil Dvor audítorov a ktoré vytvárali prekážky transparentnosti uvedených postupov;

      Vnútorný audit

               9.

               uznáva, že od roku 2006 sa z 36 odporúčaní útvaru pre vnútorný audit (IAS) zrealizovalo 32; poznamenáva, že z odporúčaní, ktoré sa ešte nezačali uplatňovať, sa jedno považuje za zásadné a tri sa považujú za veľmi dôležité; preto naliehavo vyzýva agentúru, aby uplatňovala niektoré štandardy vnútornej kontroly týkajúce sa bankových podpisov, oddelenia úloh, citlivých pozícií a dodržiavania právomocí pri delegovaní;

               10.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 5. mája 2010 (6) o výkonnosti, finančnom hospodárení a kontrole agentúr.

      (1)  Ú. v. EÚ C 304, 15.12.2009, s. 89.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 164, 30.4.2004, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 255, 26.9.2009, s. 167.

      (6)  Prijaté texty, P7_TA(2010)0139 (pozri stranu 241 tohto úradného vestníka).


title: 2014/143/EÚ: Rozhodnutie Rady z  11. marca 2014 o pozícii, ktorá sa má zaujať v mene Európskej únie v Spoločnom výbore pre poľnohospodárstvo zriadenom Dohodou medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, pokiaľ ide o zmenu rozhodnutia č. 2/2003 uvedeného výboru

text:
               17.3.2014

               SK

               Úradný vestník Európskej únie

               L 78/1

      ROZHODNUTIE RADY

   z 11. marca 2014
   o pozícii, ktorá sa má zaujať v mene Európskej únie v Spoločnom výbore pre poľnohospodárstvo zriadenom Dohodou medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, pokiaľ ide o zmenu rozhodnutia č. 2/2003 uvedeného výboru
   (2014/143/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (1) (ďalej len „dohoda“) nadobudla platnosť 1. júna 2002.

               (2)

               Článkom 6 dohody sa zriaďuje Spoločný výbor pre poľnohospodárstvo (ďalej len „výbor“) poverený riadením dohody a dohľadom nad jej riadnym fungovaním.

               (3)

               V súlade s článkom 6 ods. 4 dohody prijal výbor prostredníctvom svojho rozhodnutia č. 1/2003 svoj rokovací poriadok (2).

               (4)

               V súlade s článkom 6 ods. 7 dohody sa vytvorili viaceré pracovné skupiny potrebné na spravovanie príloh k dohode, vrátane pracovnej skupiny pre chránené označenia pôvodu a chránené zemepisné označenia (ďalej len „pracovná skupina pre CHOP a CHZO) a to na základe rozhodnutia spoločného výboru č. 2/2003 (3) a bol prijatý ich mandát. V súlade s prílohou k uvedenému rozhodnutiu je hlavným cieľom pracovnej skupiny pre CHOP a CHZO preskúmať vzájomnú ochranu CHOP a CHZO.

               (5)

               Únia a Švajčiarsko uzavreli v roku 2011 dohodu o ochrane označení pôvodu a zemepisných označení (4), ktorou sa dohoda zmenila tým, že sa do nej pridala príloha 12 týkajúca sa ochrany označení pôvodu a zemepisných označení poľnohospodárskych výrobkov a potravín.

               (6)

               Pracovná skupina pre CHOP a CHZO zasadala, aby zvážila najmä zmenu rozhodnutia č. 2/2003, pokiaľ ide o mandát pracovnej skupiny, s cieľom zohľadniť zmenu dohody.

               (7)

               Je preto potrebné stanoviť pozíciu, ktorá sa má v mene Únie prijať ve výbore k zmene rozhodnutia č. 2/2003.

               (8)

               Pozícia Únie vo výbore by preto mala vychádzať z pripojeného návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má v mene Únie zaujať v Spoločnom výbore pre poľnohospodárstvo vychádza z návrhu rozhodnutia výboru pripojenom k tomuto rozhodnutiu.
   Zástupcovia Únie vo výbore môžu odsúhlasiť technické zmeny návrhu rozhodnutia bez toho, aby Rada musela prijať ďalšie rozhodnutie.
   Článok 2
   Rozhodnutie výboru sa uverejní v Úradnom vestníku Európskej únie.
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 11. marca 2014

            Za Radu

            predseda

         G. STOURNARAS

      (1)  Ú. v. ES L 114, 30.4.2002, s. 132.

      (2)  Rozhodnutie Spoločného výboru pre poľnohospodárstvo č. 1/2003 vytvoreného na základe Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami z 21. októbra 2003 o prijatí rokovacieho svojho poriadku (Ú. v. EÚ L 303, 21.11.2003 s. 24).

      (3)  Rozhodnutie Spoločného výboru pre poľnohospodárstvo č. 2/2003 vytvoreného na základe Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami z 21. októbra 2003 o vytvorení pracovných skupín a prijatí ich mandátu (Ú. v. EÚ L 303, 21.11.2003, s. 27).

      (4)  Dohoda medzi Európskou úniou a Švajčiarskou konfederáciou o ochrane označení pôvodu a zemepisných označení poľnohospodárskych výrobkov a potravín, ktorou sa mení a dopĺňa Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (Ú. v. EÚ L 297, 16.11.2011, s. 3).

      NÁVRH
      ROZHODNUTIE SPOLOČNÉHO VÝBORU PRE POĽNOHOSPODÁRSTVO č. …/2014
      z …
      o zmene rozhodnutia Spoločného výboru pre poľnohospodárstvo č. 2/2003 vytvoreného na základe Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami z 21. októbra 2013 o vytvorení pracovných skupín a prijatí ich mandátu
      SPOLOČNÝ VÝBOR PRE POĽNOHOSPODÁRSTVO,
      so zreteľom na Dohodu medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, a najmä na jej článok 6 ods. 7,
      keďže:

                  (1)

                  Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (ďalej len „dohoda“) nadobudla platnosť 1. júna 2002.

                  (2)

                  Príloha 12 k dohode sa týka ochrany označení pôvodu a zemepisných označení poľnohospodárskych výrobkov a potravín.

                  (3)

                  Podľa článku 15 ods. 6 prílohy 12 k dohode Spoločnému výboru pre poľnohospodárstvo (ďalej len „výbor“) pomáha pracovná skupina pre CHOP a CHZO na jeho žiadosť.

                  (4)

                  Rozhodnutím výboru č. 2/2003 sa vytvorili pracovné skupiny a prijal ich mandát.

                  (5)

                  V nadväznosti na prijatie dohody o ochrane označení pôvodu a zemepisných označení poľnohospodárskych výrobkov a potravín z 1. decembra 2011, ktorou sa k dohode doplnila príloha 12, je vhodné zmeniť rozhodnutie výboru č. 2/2003, najmä pokiaľ ide o právny základ pracovnej skupiny pre CHOP a CHZO v dohode a jej mandát,

            ROZHODOL TAKTO:
      Článok 1
      Príloha k rozhodnutiu Spoločného výboru pre poľnohospodárstvo č. 2/2003 z 21. októbra 2003 o vytvorení pracovných skupín a prijatí ich mandátu, ktorá sa týka pracovnej skupiny pre CHOP a CHZO, sa mení takto:

                  1.

                  Časť „Pracovná skupina ‚CHOP a CHZO‘“ sa nahrádza takto:
                  „Pracovná skupina pre CHOP a CHZO“

                     Právny základ v dohode (príloha 12)

                  Článok 15 odsek 6 prílohy 12 o ochrane označení pôvodu a zemepisných označení poľnohospodárskych výrobkov a potravín
                  Mandát pracovnej skupiny podľa článku 15

                              1.

                              Preskúmať každú otázku týkajúcu sa prílohy 12 a jej uplatňovania.

                              2.

                              Pravidelne skúmať vývoj interných právnych predpisov a vykonávacích právnych predpisov zmluvných strán v oblastiach, na ktoré sa vzťahuje príloha 12.

                              3.

                              Predovšetkým predkladať spoločnému výboru návrhy s cieľom úpravy a aktualizácie dodatkov k prílohe 12.“

            Článok 2
      Toto rozhodnutie nadobúda účinnosť … 2014.

         V …

               Za Spoločný výbor pre poľnohospodárstvo

               vedúci delegácie Európskej únie

               vedúci švajčiarskej delegácie

               tajomník výboru


title: Rozhodnutie Politického a bezpečnostného výboru EUPT/1/2007 z  15. mája 2007 , ktorým sa predlžuje mandát veliteľa plánovacieho tímu EÚ (EUPT Kosovo) pre možnú operáciu krízového riadenia EÚ v oblasti právneho štátu a možných ďalších oblastiach v Kosove

text:
               25.5.2007

               SK

               Úradný vestník Európskej únie

               L 133/49

      ROZHODNUTIE POLITICKÉHO A BEZPEČNOSTNÉHO VÝBORU EUPT/1/2007
   z 15. mája 2007,
   ktorým sa predlžuje mandát veliteľa plánovacieho tímu EÚ (EUPT Kosovo) pre možnú operáciu krízového riadenia EÚ v oblasti právneho štátu a možných ďalších oblastiach v Kosove
   (2007/358/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na článku 25,
   so zreteľom na jednotnú akciu Rady 2006/304/SZBP z 10. apríla 2006 o zriadení plánovacieho tímu EÚ (EUPT Kosovo) pre možnú operáciu krízového riadenia EÚ v oblasti právneho štátu a možných ďalších oblastiach v Kosove (1), a najmä na jej článok 6 ods. 2,
   keďže:

               (1)

               Článok 6 jednotnej akcie 2006/304/SZBP ustanovuje, že Rada poveruje Politický a bezpečnostný výbor (PBV) prijímať príslušné rozhodnutia v súlade s článkom 25 zmluvy vrátane rozhodnutia vymenovať na návrh generálneho tajomníka/vysokého splnomocnenca (GT/VS) veliteľa plánovacieho tímu EÚ (EUPT Kosovo).

               (2)

               PBV prijal 2. mája 2006 rozhodnutie EUPT/1/2006 (2), ktorým sa pán Casper Klynge vymenúva za veliteľa plánovacieho tímu EÚ (EUPT Kosovo).

               (3)

               Rada prijala 11. decembra 2006 jednotnú akciu 2006/918/SZBP (3), ktorou sa mení a dopĺňa a predlžuje jednotná akcia 2006/304/SZBP do 31. mája 2007.

               (4)

               PBV prijal 12. decembra 2006 rozhodnutie EUPT/2/2006 (4), ktorým sa do 31. mája 2007 predlžuje mandát Caspera Klyngeho ako veliteľa plánovacieho tímu EÚ (EUPT Kosovo).

               (5)

               Rada 14. mája 2007 prijala jednotnú akciu 2007/334/SZBP, ktorou sa mení a dopĺňa a do 1. septembra 2007 predlžuje jednotná akcia 2006/304/SZBP.

               (6)

               GT/VS navrhol predĺženie mandátu Caspera Klyngeho ako veliteľa plánovacieho tímu EÚ (EUPT Kosovo) do konca mandátu EUPT Kosovo.

               (7)

               Mandát veliteľa plánovacieho tímu EÚ (EUPT Kosovo) by sa preto mal predĺžiť do konca mandátu EUPT Kosovo,

         ROZHODOL TAKTO:
   Článok 1
   Mandát Caspera Klyngeho ako veliteľa plánovacieho tímu EÚ (EUPT Kosovo) pre možnú operáciu krízového riadenia EÚ v oblasti právneho štátu a možných ďalších oblastiach v Kosove sa týmto predlžuje do konca mandátu EUPT Kosovo.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa do konca mandátu EUPT Kosovo.

      V Bruseli 15. mája 2007

            Za Politický a bezpečnostný výbor

            predseda

         C. von GOETZE

      (1)  Ú. v. EÚ L 112, 26.4.2006, s. 19. Jednotná akcia zmenená a doplnená jednotnou akciou 2007/334/SZBP (Ú. v. EÚ L 125, 15.5.2007, s. 29).

      (2)  Ú. v. EÚ L 130, 18.5.2006, s. 42.

      (3)  Ú. v. EÚ L 349, 12.12.2006, s. 57.

      (4)  Ú. v. EÚ L 365, 21.12.2006, s. 88.


title: Rozhodnutie Európskeho parlamentu a Rady (EÚ) 2017/344 zo 14. decembra 2016 o mobilizácii rezervy na nepredvídané udalosti na rok 2017

text:
               28.2.2017

               SK

               Úradný vestník Európskej únie

               L 50/57

         ROZHODNUTIE EURÓPSKEHO PARLAMENTU A RADY (EÚ) 2017/344
   zo 14. decembra 2016
   o mobilizácii rezervy na nepredvídané udalosti na rok 2017
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (1), a najmä na jej bod 14 druhý odsek,
   so zreteľom na návrh Európskej komisie,
   keďže:

               (1)

               V článku 13 nariadenia Rady (EÚ, Euratom) č. 1311/2013 (2) sa ustanovuje rezerva na nepredvídané udalosti do výšky 0,03 % hrubého národného dôchodku Únie.

               (2)

               V súlade s článkom 6 uvedeného nariadenia Komisia vypočítala absolútnu výšku rezervy na nepredvídané udalosti na rok 2017 (3).

               (3)

               Po preskúmaní všetkých ostatných finančných možností reagovania na nepredvídané okolnosti v rámci stropu viazaných rozpočtových prostriedkov okruhu 3 (Bezpečnosť a občianstvo) a okruhu 4 (Globálna Európa) viacročného finančného rámca a so zreteľom na mobilizáciu nástroja flexibility v plnej výške 530 miliónov EUR, ktorá je k dispozícii na rok 2017, sa javí byť potrebné mobilizovať rezervu na nepredvídané udalosti v záujme riešenia potrieb vyplývajúcich z migračnej, utečeneckej a bezpečnostnej krízy, a to zvýšením viazaných rozpočtových prostriedkov vo všeobecnom rozpočte Európskej únie na rozpočtový rok 2017 nad rámec stropu týchto prostriedkov v okruhoch 3 a 4 viacročného finančného rámca.

               (4)

               So zreteľom na túto veľmi osobitnú situáciu je splnená podmienka poslednej možnosti stanovená v článku 13 ods. 1 nariadenia (EÚ, Euratom) č. 1311/2013.

               (5)

               S cieľom minimalizovať čas potrebný na mobilizáciu rezervy na nepredvídané udalosti by sa toto rozhodnutie malo uplatňovať od začiatku rozpočtového roku 2017,

         PRIJALI TOTO ROZHODNUTIE:
   Článok 1
   V rámci všeobecného rozpočtu Únie na rozpočtový rok 2017 sa nad rámec stropu viazaných rozpočtových prostriedkov v rámci okruhu 3 (Bezpečnosť a občianstvo) viacročného finančného rámca mobilizuje rezerva na nepredvídané udalosti vo výške 1 176 030 960 EUR vo viazaných rozpočtových prostriedkoch a v rámci okruhu 4 (Globálna Európa) viacročného finančného rámca vo výške 730 120 000 EUR vo viazaných rozpočtových prostriedkoch.
   Článok 2
   Celková suma 1 906 150 960 EUR vo viazaných rozpočtových prostriedkoch, ktorá vyplýva z článku 1, sa kompenzuje voči rezervám v rámci stropov týchto prostriedkov na roky 2017 až 2019 z týchto okruhov viacročného finančného rámca:

               a)

               2017:

                           i)

                           okruh 2 (Udržateľný rast – prírodné zdroje): 575 000 000 EUR;

                           ii)

                           okruh 5 (Administratíva): 507 268 804 EUR;

               b)

               2018: okruh 5 (Administratíva): 570 000 000 EUR;

               c)

               2019: okruh 5 (Administratíva): 253 882 156 EUR.

         Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. januára 2017.

      V Štrasburgu 14. decembra 2016

            Za Európsky parlament

            predseda

         M. SCHULZ

            Za Radu

            predseda

         I. KORČOK

      (1)  Ú. v. EÚ C 373, 20.12.2013, s. 1.

      (2)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

      (3)  Oznámenie Komisie Rade a Európskemu parlamentu z 30. júna 2016 o technických úpravách finančného rámca na rok 2017 v súlade s vývojom HND (COM(2016)0311).


title: 2013/343/EÚ: Rozhodnutie Rady z  1. júla 2013 , ktorým sa vymenúvajú chorvátski členovia Európskeho hospodárskeho a sociálneho výboru

text:
               2.7.2013

               SK

               Úradný vestník Európskej únie

               L 183/9

         ROZHODNUTIE RADY
   z 1. júla 2013,
   ktorým sa vymenúvajú chorvátski členovia Európskeho hospodárskeho a sociálneho výboru
   (2013/343/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
   so zreteľom na Akt o pristúpení Chorvátskej republiky, a najmä na jeho článok 23,
   so zreteľom na návrh vlády Chorvátskej republiky,
   so zreteľom na návrh Európskej komisie,
   keďže:

               (1)

               Rada 13. septembra 2010 prijala rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

               (2)

               Po pristúpení Chorvátskej republiky k Európskej únii by sa mal Európsky hospodársky a sociálny výbor doplniť vymenovaním deviatich členov, ktorí sa vyberú zo zástupcov organizácií zamestnávateľov, zamestnancov a iných predstaviteľov občianskej spoločnosti, najmä zo sociálno-ekonomickej, občianskej, profesijnej a kultúrnej oblasti,

         PRIJALA TOTO ROZHODNUTIE:
   Článok 1
   Za členov Európskeho hospodárskeho a sociálneho výboru sa týmto na obdobie od 1. júla 2013 do 20. septembra 2015 vymenúvajú:

               —

               pán Davor MAJETIĆ, Director General HUP (Croatian Employers Association),

               —

               pani Dragica MARTINOVIĆ DŽAMONJA, Director, Representative Office in Brussels, Croatian Chamber of Economy,

               —

               pani Ms Violeta JELIĆ, General Secretary of the Croatian Chamber of Trades and Crafts,

               —

               pani Marija HANŽEVAČKI, General Secretary, Independent Trade Unions of Croatia,

               —

               pani Anica MILIĆEVIĆ-PEZELJ, Executive Secretary, UATUC (Union of Autonomous Trade Unions of Croatia),

               —

               pán Vilim RIBIĆ, President of the Great Council of Independent Union of Research and Higher Education Employees of Croatia,

               —

               pani Lidija PAVIĆ-ROGOŠIĆ, Director, ODRAZ – Sustainable Community Development,

               —

               pani Marina ŠKRABALO, Senior advisor, GONG (Citizens Supervising Voting in an organized manner),

               —

               pán Toni VIDAN, Coordinator of the Energy and Climate programme of Zelena akcija/ FoE Croatia.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 1. júla 2013

            Za Radu

            predseda

         L. LINKEVIČIUS

      (1)  Ú. v. EÚ L 251, 25.9.2010, s. 8.


title: Rozhodnutie Politického a bezpečnostného výboru EUSEC/1/2009 z  25. septembra 2009 o vymenovaní vedúceho poradnej a pomocnej misie Európskej únie v oblasti reformy sektora bezpečnosti v Konžskej demokratickej republike (EUSEC RD Congo)

text:
               30.9.2009

               SK

               Úradný vestník Európskej únie

               L 257/40

      ROZHODNUTIE POLITICKÉHO A BEZPEČNOSTNÉHO VÝBORU EUSEC/1/2009
   z 25. septembra 2009
   o vymenovaní vedúceho poradnej a pomocnej misie Európskej únie v oblasti reformy sektora bezpečnosti v Konžskej demokratickej republike (EUSEC RD Congo)
   (2009/723/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na tretí odsek jej článku 25,
   so zreteľom na jednotnú akciu Rady 2009/709/SZBP z 15. septembra 2009 o poradnej a pomocnej misii Európskej únie v oblasti reformy sektora bezpečnosti v Konžskej demokratickej republike (EUSEC RD Congo) (1), a najmä na jej článok 8,
   keďže:

               (1)

               Podľa článku 8 jednotnej akcie 2009/709/SZBP Rada poverila Politický a bezpečnostný výbor (PBV) prijímať ďalšie rozhodnutia v súvislosti s vymenovaním vedúceho misie.

               (2)

               Dňa 24. júna 2008 sa za vedúceho misie EUSEC RD Congo vymenoval Jean-Paul MICHEL.

               (3)

               Generálny tajomník/vysoký predstaviteľ navrhol opätovne vymenovať Jean-Paula MICHELA ako vedúceho misie EUSEC RD Congo,

         ROZHODOL TAKTO:
   Článok 1
   Za vedúceho poradnej a pomocnej misie Európskej únie v oblasti reformy sektora bezpečnosti v Konžskej demokratickej republike (EUSEC RD Congo) sa týmto vymenúva Jean-Paul MICHEL.
   Článok 2
   Toto rozhodnutie nadobúda účinnosť 1. októbra 2009.

      V Bruseli 25. septembra 2009

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 246, 18.9.2009, s. 33.


title: 2011/553/EÚ, Euratom: Rozhodnutie Európskeho parlamentu z  10. mája 2011 o absolutóriu za plnenie rozpočtu Výkonnej agentúry pre zdravie a spotrebiteľov za rozpočtový rok 2009

text:
               27.9.2011

               SK

               Úradný vestník Európskej únie

               L 250/79

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Výkonnej agentúry pre zdravie a spotrebiteľov za rozpočtový rok 2009
   (2011/553/EÚ, Euratom)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2009 (1),

               —

               so zreteľom na ročnú účtovnú závierku Európskej únie za rozpočtový rok 2009 [SEK(2010) 963 – C7-0211/2010] (2),

               —

               so zreteľom na konečnú ročnú účtovnú závierku Výkonnej agentúry pre zdravie a spotrebiteľov za rozpočtový rok 2009,

               —

               so zreteľom na výročnú správu Komisie o následných opatreniach k rozhodnutiam o udelení absolutória za rok 2008 [KOM(2010) 650] a na pracovné dokumenty útvarov Komisie pripojené k tejto správe [SEK(2010) 1437 a SEK(2010) 1438],

               —

               so zreteľom na oznámenie Komisie z 2. júna 2010 s názvom Súhrn výsledkov Komisie v oblasti riadenia za rok 2009 [KOM(2010) 281],

               —

               so zreteľom na výročnú správu Komisie pre orgán udeľujúci absolutórium o vnútorných auditoch vykonaných v roku 2009 [KOM(2010) 447] a na pracovný dokument útvarov Komisie pripojený k tejto správe [SEK(2010) 994],

               —

               so zreteľom na správu Dvora audítorov o ročnej účtovnej závierke Výkonnej agentúry pre zdravie a spotrebiteľov za rozpočtový rok 2009 spolu s odpoveďami agentúry (3),

               —

               so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 287 Zmluvy o fungovaní Európskej únie (4),

               —

               so zreteľom na odporúčanie Rady z 15. februára 2011 týkajúce sa udelenia absolutória výkonným agentúram za plnenie rozpočtu za rozpočtový rok 2009 (05893/2011 – C7-0054/2011),

               —

               so zreteľom na články 274, 275 a 276 Zmluvy o ES, článok 17 ods. 1 Zmluvy o Európskej únii, články 317, 318 a 319 Zmluvy o fungovaní Európskej únie a články 179a a 180b Zmluvy o Euratome,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), zmenené a doplnené nariadeniami Rady (ES, Euratom) č. 1995/2006 (6) a (ES) č. 1525/2007 (7), a najmä na jeho články 55, 145, 146 a 147,

               —

               so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (8), a najmä na jeho článok 14 ods. 3,

               —

               so zreteľom na nariadenie Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr, poverených určitými úlohami týkajúcich sa riadenia programov Spoločenstva, stanovuje vzorové finančné nariadenie pre výkonné agentúry (9), a najmä na prvý a druhý odsek jeho článku 66,

               —

               so zreteľom na rozhodnutie Komisie 2004/858/ES z 15. decembra 2004 zakladajúce výkonnú agentúru s názvom Výkonná agentúra pre program verejného zdravia, ktorá je poverená riadením akčného programu Spoločenstva v oblasti verejného zdravia v súlade s nariadením Rady (ES) č. 58/2003 (10),

               —

               so zreteľom na rozhodnutie Komisie 2008/544/ES z 20. júna 2008, ktorým sa mení a dopĺňa rozhodnutie 2004/858/ES s cieľom transformovať Výkonnú agentúru pre program verejného zdravia na Výkonnú agentúru pre zdravie a spotrebiteľov (11),

               —

               so zreteľom na článok 76 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanoviská ďalších príslušných výborov (A7-0134/2011),

               A.

               keďže podľa článku 17 ods. 1 Zmluvy o Európskej únii Komisia plní rozpočet a riadi programy a koná tak podľa článku 317 Zmluvy o fungovaní Európskej únie v spolupráci s členskými štátmi na vlastnú zodpovednosť v súlade so zásadou riadneho finančného hospodárenia,

               1.

               udeľuje riaditeľovi Výkonnej agentúry pre zdravie a spotrebiteľov absolutórium za plnenie rozpočtu agentúry za rozpočtový rok 2009;

               2.

               uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2009, oddiel III – Komisia a výkonné agentúry;

               3.

               poveruje svojho predsedu, aby postúpil toto rozhodnutie, rozhodnutie o absolutóriu za plnenie všeobecného rozpočtu Európskej únie za rozpočtový rok 2009, oddiel III – Komisia a uznesenie, ktoré je ich neoddeliteľnou súčasťou, riaditeľovi Výkonnej agentúry pre zdravie a spotrebiteľov, Rade, Komisii, Súdnemu dvoru Európskej únie a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ L 69, 13.3.2009.

      (2)  Ú. v. EÚ C 308, 12.11.2010, s. 1.

      (3)  Ú. v. EÚ C 338, 14.12.2010, s. 96.

      (4)  Ú. v. EÚ C 308, 12.11.2010, s. 129.

      (5)  Ú. v. ES L 248, 16.9.2002, s. 1.

      (6)  Ú. v. EÚ L 390, 30.12.2006, s. 1.

      (7)  Ú. v. EÚ L 343, 27.12.2007, s. 9.

      (8)  Ú. v. ES L 11, 16.1.2003, s. 1.

      (9)  Ú. v. EÚ L 297, 22.9.2004, s. 6.

      (10)  Ú. v. EÚ L 369, 16.12.2004, s. 73.

      (11)  Ú. v. EÚ L 173, 3.7.2008, s. 27.


title: Žiadosť o ochranu imunity a výsad Alda Patriciella Rozhodnutie Európskeho parlamentu z  5. mája 2009 o žiadosti o ochranu imunity a výsad Alda Patriciella (2009/2021(IMM))

text:
               5.8.2010

               SK

               Úradný vestník Európskej únie

               CE 212/124

         Utorok, 5. mája 2009Žiadosť o ochranu imunity a výsad Alda Patriciella
   P6_TA(2009)0337
   Rozhodnutie Európskeho parlamentu z 5. mája 2009 o žiadosti o ochranu imunity a výsad Alda Patriciella (2009/2021(IMM))
   2010/C 212 E/21

      Európsky parlament,
   so zreteľom na žiadosť Alda Patriciella o ochranu svojej imunity v súvislosti s vyšetrovaním, ktoré v súčasnosti vedie Úrad verejného prokurátora pri Okresnom súde Isernia, ktorá bola oznámená na plenárnej schôdzi 9. marca 2009,
   so zreteľom na články 9 a 10 Protokolu o výsadách a imunitách Európskych spoločenstiev z 8. apríla 1965, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,
   so zreteľom na rozsudky Súdneho dvora Európskych spoločenstiev z 12. mája 1964, z 10. júla 1986 a z 21. októbra 2008 (1),
   so zreteľom na článok 6 ods. 3 a článok 7 rokovacieho poriadku,
   so zreteľom na správu Výboru pre právne veci (A6-0286/2009),

               1.

               ochraňuje imunitu a výsady Alda Patriciella;

               2.

               poveruje svojho predsedu, aby toto rozhodnutie a správu gestorského výboru ihneď postúpil príslušným orgánom Talianskej republiky.

      (1)  Vec 101/63, Wagner/Fohrmann a Krier, Zb. 1964, s. 383, vec 149/85, Wybot/Faure a iní, Zb. 1986, s. 2 391, a spojené veci C-200/07 a C-201/07 Marra/De Gregorio a Clemente, zatiaľ neuverejnené v Zbierke rozhodnutí Európskeho súdneho dvora.